**Sunde Kjøtt og Delikatesse** var en norsk slakteforretning i Sunde i Hordaland. Slakteforretningen er kjent for å ha laget oppskriften til og produsere den lokalt kjente sundepølsa fra 1935.

De første 20 årene
------------------

Slakterforretningen startet i 1935 under navnet **Olsen & Røssland** og ble drevet av Eivind Olsen og Gunnar Røsseland. De første 20 årene hadde forretningen lokaler i Brynjelsbuo og Lars Olsen broren til Eivind Olsen arbeidet i forretningen helt fra starten. Over døra til butikken stod skiltet: *Olsen - Røssland slaktarforretning*. 
 Brynjelsbua er den eldste butikken på Sunde. Brynjelsbua er i 1999 eid av Svein Aksel Sunde.

Om varedistrubusjonen i begynnelsen fortalte Lars Olsen til Kvinnheringen i 1978:

«-Kvar torsdag sykla eg mellom Herøysund og Valen og tok opp bestillingar. Som regel var eg innom kvart einaste hus! Om laurdagen sykla eg same ruta og leverte varene. Kan vita det var mykje og tungt, når det var så mange som skulle ha kjøt (...) Han sykla denne ruta heilt fram til krigen kom.»

Etter krigen
------------

Etter andre verdenskrig gikk Lars Olsen inn som medeier i stedet for Gunnar Røsseland og forretningen skiftet navn til **Sunde Kjøtt og Delikatesse**. I 1956 flyttet forretningen inn i kjelleren til det nybygde huset til Ruth og Eivind Olsen. Brødrene Lars og Eivind Olsen drev som kompanjonger til Eivind døde og etter det drev Lars forretningen alene. Noen år før 1999 flyttet Lars Olsen forretningen inn i kjelleretasjen i huset sitt i Træsbygda. Etter 1965 var Kvinnherad Slakteri en av leverandørene til slakterforretningen. Forretningen drev med mange ulike produkt og tjenester.

I 1952 ble forretningen beskrevet slik:

«Ein hadde til hensikt å ta seg av omsetningen av landmannsprodukter, første rekke kjøtt, flesk, grønnsaker, skinn og ull, men også formidlingen av livdyr. Bedriften omfatter dessuten pølse- og påleggsfabrikasjon, kjøp og salg av fisk og sild, og røkeri for pølse, kjøtt, flesk og "solsild". Lokalet er på 2 etasjer med golvfl. 63 m2 i hver. Det er 2-3 mann i arbeid. Omsetningen jevnt stigende de første 5 år til ca. kr 40.000,-. Forretningen er basert delvis på eksport til byene, delvis på utsalg på stedet. Engroslevering av pølser, pålegg og kjøtt til forskjellige steder i Sunnhordland. Omsetningen er sterkt preget av sesong i det en overveiende del av eksporten - i fårekjøtt - faller på høsttiden.»
### Sundepølsa

Sundepølsa, eller sundepølso som den også kalles, ble i mange år laget av Sunde Kjøtt og Delikatesse og pølsa var et populært innslag på middagsbordet over store deler av Vestlandet. Sundepølsa ble først laget i Brynjelsbua som hadde røkeri i stranda nedenfor bua. Oppskriften på sundepølsa var en godt bevart hemmelighet. Oppskriften ble avertert til salgs i lokalavisa og kjøpt av Åshild Mehl i Rosendal som overtok produksjonen av sundepølsa i 2001. I 2008 ble den kåra til årets produkt på matmessa i Bergen.

I 2007 ble ordet «sundepølsa» tatt inn i Norsk ordbok.

Referanser
----------

1. 1 2 3 4 5 6 7  Røstbø, Jostein (1999). *Industristad bygd på skip og sardiner : ei soge om Sunde i Sunnhordland*. Sunde: Sunde grendalag. s. 64-66. ISBN 8299535107. «sitat»
2. 1 2 3 4 5  Anonym (3. juli 1995). «Brynjelsbua og Sundepølso». Kvinnherad sogelag. Besøkt 17. januar 2014.
3. ↑  Røstbø, Jostein (1999). *Industristad bygd på skip og sardiner : ei soge om Sunde i Sunnhordland*. Sunde: Sunde grendalag. s. 64-66. ISBN 8299535107. «Sitert fra *Kvinnheringen* 3/3 1978»
4. ↑  Ola Matti Mathisen (sommeren 2008). «Slaktehuset som vart til vertshus» (PDF). *USKEDALSPOSTEN*. Uskedal Utvikling. s. 4. Arkivert fra originalen (PDF) 5. mars 2016. Besøkt 17. januar 2014.
5. 1 2  Sætherskar, Johs. (1952). *Det Norske næringsliv. 10 : Hordaland fylkesleksikon*. Bergen: Det norske næringslivs forl. s. 842. «sitat»
6. ↑  Ola Matti Mathisen (01.10.2012). «Gløym ikkje Sundepølsa!». Uskedal Utvikling. Arkivert fra originalen 14. oktober 2012. Besøkt 17. januar 2014.
7. ↑  Klara Torkelsen (udatert). «Sundepølsa – en sjelden lekkerbisken». MATINORDEN.no,TellusWorks. Arkivert fra originalen 2. februar 2014. Besøkt 17. januar 2014.  «Arkivert kopi». Arkivert fra originalen 2. februar 2014. Besøkt 17. januar 2014.
8. ↑  Magne Kydland, ansvarleg redaktør (2007). «Sunnh 2007: Sunnhordland 2007». Universitetet i Oslo, Norsk ordbok 2014. Besøkt 17. januar 2014. «Av i alt 155637 ordformer var 8119 nye i nynorskkorpuset.»